Us ho avança RAC1: Robert Martínez és la primera opció per ser entrenador del Barça si Ernesto Valverde no continua. El tècnic de Balaguer i actual seleccionador belga és el millor posicionat per substituïr-lo.

La continuïtat d’Ernesto Valverde al Barça és ara mateix una incògnita, encara que la plantilla i el president li donessin suport després de perdre la final de Copa contra el València.

Segons ha pogut saber RAC1, és molt complicada la continuïtat de Valverde al Barça i el club busca un perfil d’entrenador que sigui una mica més dur als entrenaments, que sigui més atrevit a l’hora de moure de jugadors a la banqueta i que aposti per un futbol més ofensiu. La figura de Robert Martínez encaixa en aquests requisits.

La seva entrada al club s’activaria un cop s’assegurés que Valverde no continuarà: un punt que, a hores d’ara, encara no se sap del cert.